ניר דבורי

ניר דבורי (נולד ב-30 בינואר 1972) הוא עיתונאי ישראלי, המשמש ראש הדסק לענייני צבא וביטחון של חברת החדשות.

ביוגרפיה
דבורי נולד למשפחת חקלאים מקיבוץ אילון. עם גיוסו לצה"ל התנדב ליחידה 669, עבר הכשרה כלוחם ולקח חלק בלחימה בדרום לבנון. לאחר השחרור מהשירות הסדיר, המשיך דבורי לשרת ביחידה כאיש מילואים.

הוא בוגר בית הספר לעיתונאים "כותרת" בתל אביב. בשנת 2002 הצטרף דבורי לחברת החדשות של ערוץ 2, ועבד במשך שלוש שנים כתחקירן של "אולפן שישי". ב-2005 עבר לתפקיד כתב צבאי. אחת מחשיפותיו זיכתה אותו בעמדת שמירה על שמו בבסיס הקריה, לאחר שחשף את מחדלי השמירה בבסיס.

ב-2014, בתום מבצע צוק איתן, פרסם העיתון "גלובס" סקר שערך עבורו מכון TRI, בו נמצא דבורי כ"כתב שתפקודו נתפס כמוצלח ביותר" במהלך הדיווחים על המבצע.

בחודש יוני 2021 הועברה ביקורת על השתתפות דבורי בפרסומת לחברת התעשייה הביטחונית "CyberBee", בה השקיע, ונטען כי השתתפותו בפרסומת נוגדת את האתיקה העיתונאית.

באוגוסט 2023 מונה לראש הדסק לענייני צבא וביטחון של חברת החדשות.

נשוי לשגית ואב לבן.

בשעה 06:54 בבוקר שמחת תורה ה'תשפ"ד, 7 באוקטובר 2023 היה הכתב הראשון לדווח על מתקפת הפתע על ישראל שבהמשך התרחבה למלחמת חרבות ברזל.

קישורים חיצוניים

 
 הכתבות והפרשנויות של ניר דבורי ב-N12
 מאמרים של ניר דבורי, באתר "ישראל דיפנס"

הערות שוליים

לוחמי יחידת החילוץ והפינוי בהיטס (669)
אנשי טלוויזיה ישראלים
סגל חברת החדשות
כתבים צבאיים ישראלים
בוגרי כותרת - בית ספר לעיתונאות ולתקשורת
אילון: אישים
ישראלים שנולדו ב-1972
מלחמת חרבות ברזל: אישים